cyanic-selkie/wikianc huggingface dataset:
মিশ্র রন্ধনশৈলী
প্রকারভেদ
অস্ট্রেলিয়াতে অভিবাসী স্রোত বৃদ্ধির সাথে সাথে মিশ্র রন্ধনপ্রণালী পূন: পূন: আবিষ্কৃত হতে থাকলো এবং বিভিন্ন ক্যাফে ও রেস্তোরাঁর প্রধান আকর্ষণে পরিণত হয়। আধুনিক অস্ট্রেলীয় ও এশীয় মিশ্র রেস্তোরাঁ যেমন “তেতসুয়া’’ বিশ্বের সেরা ৫০ রেস্তোরাঁর মধ্যে স্থান করে নিয়েছে। মিশ্র রন্ধনশৈলীর আরেকটি অনন্য দিক হচ্ছে নিত্য নতুন কৌশলের মাধ্যমে পুরাতন খাবার গুলোকে নতুন রূপে পরিবেশন করা হচ্ছে। এই ধরনের রেস্তোরাঁ গুলো আঞ্চলিক কুইজিন গুলো থেকে নতুন কৌশলের মাধ্যমে বহুপদের খাবার পরিবেশন করতে পারে। মালয়েশীয় খাবার গুলো মালয়, জাভা, চীনা, ভারতীয় রন্ধনশৈলী এবং থাই, পর্তুগীজ, ওলন্দাজ ও ব্রিটিশ রন্ধনশৈলী থেকে সামান্য অনুপ্রাণিত।
আবার এমন অনেক খাবার আছে যা কোন কুইজিন থেকে আসেনি কিন্তু উপাদান ও স্বাদে অন্য রন্ধনশৈলীর মিল খুঁজে পাওয়া যায় তাকেও মিশ্র কুইজিনের অন্তর্গত ধরা হয়। উদাহরণস্বরূপ ট্যাকো পিৎজার সংগে ইতালীয় এবং মেক্সিকীয় রন্ধনশৈলীর দূর সম্পর্কীয় মিল লক্ষ্য করা যায়।
প্রেক্ষাপট
থাই রোষ্ট হাঁসের তরকারি কায়েং ফেত পেত ইয়াং হচ্ছে প্রথমদিককার ফিউশন কুইজিনের উদাহরণ যা আয়ুত্থায়া রাজত্বের সময়ে প্রচলিত হয়। এতে আছে থাই লাল তরকারি, চীনা রোষ্ট হাঁস এবং পারস্যের আঙুর।
মিশরীয় প্রিমিয়ার লিগ
মিশরীয় প্রিমিয়ার লিগ (الدوري المصري الممتاز, Egyptian Premier League; পৃষ্ঠপোষকজনিত কারণে ডব্লিউই মিশরীয় প্রিমিয়ার লিগ নামের পাশাপাশি সংক্ষেপে ইপিএল নামে পরিচিত) হচ্ছে মিশরীয় ফুটবল অ্যাসোসিয়েশন কর্তৃক মিশরের পেশাদার ফুটবল ক্লাবগুলোর মধ্যকার আয়োজিত মিশরীয় ফুটবল লিগ পদ্ধতির শীর্ষ স্তরের পেশাদার ফুটবল লিগ। এই লিগে মিশরের সর্বমোট ১৮টি পেশাদার ফুটবল ক্লাব মিশরীয় ক্লাব পর্যায়ের শ্রেষ্ঠত্ব অর্জনের জন্য প্রতিদ্বন্দ্বিতা করে।
১৯৪৮ সালে প্রতিষ্ঠার পর থেকে মিশরীয় প্রিমিয়ার লিগে এপর্যন্ত সর্বমোট ৭০টি দল প্রতিদ্বন্দ্বিতা করেছে, যার মধ্য হতে মাত্র ৭টি ক্লাব এই লিগের শিরোপা জয়লাভ করেছে এবং তিনটি ক্লাব একাধিকবার জয়লাভ করেছে। আল আহলি এই লিগের ইতিহাসের সবচেয়ে সফল ক্লাব, যারা সর্বমোট ৪২টি শিরোপা জয়লাভ করার পাশাপাশি বারো বার রানার-আপ হয়েছে। দ্বিতীয় স্থানে রয়েছে জামালেক, যারা এপর্যন্ত চৌদ্দ বার এবং তৃতীয় স্থানে রয়েছে ক্লাব ইসমাইলি, যারা এপর্যন্ত তিন বার শিরোপা জয়লাভ করেছে। বর্তমান চ্যাম্পিয়ন জামালেক ২০২১–২২ মৌসুমে ৭৭ পয়েন্ট অর্জন করে ক্লাবের ইতিহাসে ১২তম বারের মতো মিশরীয় প্রিমিয়ার লিগের শিরোপা ঘরে তুলতে সক্ষম হয়েছিল; উক্ত মৌসুমে চ্যাম্পিয়ন জামালেক হতে ৬ পয়েন্ট কম অর্জন করে পিরামিডস রানার-আপ হয়েছিল।
ইতিহাস
১৯৪৮ সালে মিশরীয় প্রিমিয়ার লিগ নামে এই লিগটি প্রতিষ্ঠিত হয়েছিল, অতঃপর ১৯৪৮–৪৯ মিশরীয় প্রিমিয়ার লিগ মৌসুমের মাধ্যমে এই লিগটি যাত্রা শুরু করেছে। মিশরীয় প্রিমিয়ার লিগের উক্ত মৌসুমে সর্বমোট এগারোটি ক্লাব দ্বৈত রাউন্ড-রবিন পদ্ধতিতে অংশগ্রহণ করেছিল। ১৯৪৮ সালের ২২শে অক্টোবর তারিখে শুরু হওয়া উক্ত মৌসুমে প্রতিটি ক্লাব সর্বমোট ২০টি ম্যাচে অংশগ্রহণ করেছিল; যার মধ্যে ক্লাবগুলো একে অপরের বিরুদ্ধে দুইটি ম্যাচে মুখোমুখি হয়েছিল। ২০তম ম্যাচদিন শেষে ২৯ পয়েন্ট অর্জন করে পয়েন্ট তালিকার শীর্ষ স্থান অধিকারী ক্লাব হিসেবে আল আহলি প্রথম ক্লাব হিসেবে মিশরীয় প্রিমিয়ার লিগের শিরোপা জয়লাভ করেছিল। ১৯৪৮–৪৯ মৌসুমে আল ইত্তিহাদ আলেক্সান্দ্রিয়ার মিশরীয় আক্রমণভাগের খেলোয়াড় আদ-দিবা এবং আল মাসরির মিশরীয় আক্রমণভাগের খেলোয়াড় আল সাইদ আল জিজুই, উভয়ে ১৫টি করে গোল করে যৌথভাবে প্রথম খেলোয়াড় হিসেবে মিশরীয় প্রিমিয়ার লিগের শীর্ষ গোলদাতার পুরস্কার জয়লাভ করেছিলেন।
বিন্যাস
মিশরীয় প্রিমিয়ার লিগের প্রতিটি মৌসুমে সর্বমোট ১৮টি ক্লাব দ্বৈত রাউন্ড-রবিন পদ্ধতিতে অংশগ্রহণ করে। অংশগ্রহণকারী ক্লাবগুলো একে অপরের বিরুদ্ধে দুইটি ম্যাচে মুখোমুখি হয়; যার মধ্যে একটি নিজেদের মাঠে এবং অপরটি প্রতিপক্ষ দলের মাঠে অনুষ্ঠিত হয়; ক্লাবগুলো এক মৌসুমে সর্বমোট ৩৪টি ম্যাচে অংশগ্রহণ করে। মিশরীয় প্রিমিয়ার লিগের প্রতিটি মৌসুম বছরের অক্টোবর মাস হতে পরবর্তী বছরের জুন মাস পর্যন্ত অনুষ্ঠিত হয়। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করে থাকে, হারের জন্য কোন পয়েন্ট অর্জন করে না। পয়েন্ট তালিকায় ক্লাবগুলোর অর্জিত পয়েন্টের ভিত্তিতে তাদের অবস্থান নির্ধারণ করা হয়। প্রতিটি মৌসুম শেষে পয়েন্ট তালিকায় সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করে। যদি দুই বা ততোধিক ক্লাব সমান পয়েন্ট অর্জন করে থাকে, তবে হেড-টু-হেড পয়েন্টের মাধ্যমে পয়েন্ট তালিকায় তাদের অবস্থান নির্ধারণ করা হয়। সমতা ভঙ্গের সকল নিয়ম প্রয়োগ করার পরও যদি দুই বা ততোধিক ক্লাব পয়েন্ট তালিকায় সমতায় থাকে, তবে উক্ত ক্লাবগুলো পয়েন্ট তালিকার একই অবস্থানে আছে বলে মনে করা হয়। তবে, চ্যাম্পিয়ন ক্লাব, অবনমিত ক্লাব অথবা অন্যান্য প্রতিযোগিতায় উত্তীর্ণ ক্লাব নির্ধারণের ক্ষেত্রে যদি সমতায় থাকে, তবে একটি নিরপেক্ষ মাঠে একটি প্লে-অফ ম্যাচের মাধ্যমে ক্লাবগুলোর অবস্থান নির্ধারণ করা হয়। মিশরীয় প্রিমিয়ার লিগের প্রতিটি মৌসুমের বিজয়ী ক্লাব পরবর্তী মৌসুমের ক্যাফ চ্যাম্পিয়নস লিগের জন্য স্বয়ংক্রিয়ভাবে উত্তীর্ণ হয়; এছাড়াও পয়েন্ট তালিকায় নিজেদের অবস্থানের ভিত্তিতে এক বা একাধিক ক্লাব ক্যাফ চ্যাম্পিয়নস লিগ, ক্যাফ কনফেডারেশন কাপ এবং আফ্রিকা সুপার লিগের জন্য উত্তীর্ণ হয়। মিশরীয় প্রিমিয়ার লিগে অংশগ্রহণ করার পাশাপাশি ক্লাবগুলো মিশরীয় ঘরোয়া ফুটবল কাপ মিশর কাপেও অংশগ্রহণ করে। ফুটবল লিগ পদ্ধতির মাধ্যমে মিশরীয় ফুটবল লিগ পদ্ধতির শীর্ষ স্তরের লিগ মিশরীয় প্রিমিয়ার লিগ এবং দ্বিতীয় স্তরের লিগ মিশরীয় দ্বিতীয় বিভাগ উন্নয়ন ও অবনমনের মাধ্যমে একে অপরের সাথে সম্পর্কিত। প্রতিটি মৌসুম শেষে, মিশরীয় প্রিমিয়ার লিগের পয়েন্ট তালিকায় সর্বনিম্ন পয়েন্ট অর্জনকারী তিনটি ক্লাব স্বয়ংক্রিয়ভাবে মিশরীয় দ্বিতীয় বিভাগে অবনমিত হয়; পক্ষান্তরে, উক্ত মৌসুমে মিশরীয় দ্বিতীয় বিভাগের চ্যাম্পিয়ন, রানার-আপ এবং তৃতীয় স্থান অধিকারী ক্লাব স্বয়ংক্রিয়ভাবে মিশরীয় প্রিমিয়ার লিগে উন্নীত হয়।
চ্যাম্পিয়ন
প্রতিষ্ঠার পর থেকে এপর্যন্ত সর্বমোট ৭টি ক্লাব মিশরীয় প্রিমিয়ার লিগে শিরোপা জয়লাভ করেছে; যার মধ্যে ৩টি ক্লাব একাধিকবার জয়লাভ করেছে। মিশরীয় প্রিমিয়ার লিগের ইতিহাসের সবচেয়ে সফল ক্লাব হচ্ছে আল আহলি, যারা এপর্যন্ত ৪২টি শিরোপা জয়লাভ করেছে। দ্বিতীয় স্থানে রয়েছে জামালেক, যারা এপর্যন্ত ১৪ বার এবং তৃতীয় স্থানে রয়েছে ক্লাব ইসমাইলি, যারা এপর্যন্ত ৩ বার শিরোপা জয়লাভ করেছে।
রূপবান কন্যা (রূপবানী) মুড়া
রূপবান কন্যা (রূপবানী) মুড়া  বাংলাদেশের চট্টগ্রাম বিভাগের কুমিল্লা জেলার কুমিল্লা সদর উপজেলায় অবস্থিত প্রত্নতাত্ত্বিক স্থান। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।
নির্মাণ
গভীর খনন থেকে বোঝা যায় মুড়াটি ৬ষ্ঠ বা ৭ম শতাব্দিতে তৈরী, যার কিছু অংশই এখনো বর্তমান আছে। ইটখোলা মুরা গ্র্যান্ড স্তূপেও পূর্ব দিকের দিকে প্রবেশের একই বিশেষত্ব লক্ষ্য করা যায়।
স্থাপত্য বৈশিষ্ট্য
বর্গাকার কাঠামোর ওপর এই মুড়াটি অবস্থিত এবং সম্পুর্নটাই প্রাচীর দ্বারা আবৃত। মুড়ার প্রধান প্রবেশদ্বার পূর্বদিকে অবস্থিত। মধ্যবর্তী চ্যাপেলের মধ্যে ময়নামতি যাদুঘরে প্রদর্শিত বৃহৎ পাথর বুদ্ধ আবিষ্কৃত হয়েছিল। যা এখন ময়নামতি জাদুঘরে প্রদর্শিত হচ্ছে।
বৈজ্ঞানিক গবেষণা সাময়িকী
বৈজ্ঞানিক সাময়িকী বা বৈজ্ঞানিক পত্রিকা হল এমন একটি নিয়মিত পত্রিকা যেখানে বিজ্ঞানের অগ্রগতি সম্বন্ধে লেখা হয়, বিশেষকরে নতুন কোন আবিষ্কার বা গবেষণা প্রকাশ করা হয়।
বিয়ষবস্তু
বৈজ্ঞানিক পত্রিকাতে সাধারণত কোন বৈজ্ঞানিক যেমন ছাত্র, গবেষক, প্রফেসরগণ বিভিন্ন গবেষণা বা আবিষ্কার সম্বন্ধে প্রবন্ধ, টীকা বা সম্পূর্ণ গবেষণা পত্র লেখেন । ইহা কোন সাংবাদিকের লেখা নয় । পৃথীবির বিভিন্ন দেশ থেকে অনেক বৈজ্ঞানিক পত্রিকা প্রকাশিত হয় (দেখুন : বৈজ্ঞানিক পত্রিকার তালিকা)। এই পত্রিকা আবার ভাগ লক্ষ্য করা যায় অর্থাৎ এক এক পত্রিকা এক এক বিষয়ের উপর লেখে, অবষ্য ব্যাতিক্রমও আছে যেমন নেচার বা Nature পত্রিকা অনেকগুলি বিষয়ের উপর লেখালেখি করে । এই পত্রিকা গুলি সাধারণ পত্রিকার মতো হলেও এর কিছু বিশেষ্যত্ত আছে -
সুযোগ / সুবিধা
বৈজ্ঞানিক পত্রিকাতে প্রকাশিত প্রবন্ধগুলি অন্য গবেষণা বা উচ্চবিদ্যায় সহায়ক উপাদান । এছাড়াও বৈজ্ঞানিকগণ বর্তমান বৈজ্ঞানিক তথ্য ও গবেষণা সম্বন্ধে ওয়াকিবহাল হন।
ইতিহাস
১৬৬৫ সালে ফরাসি পত্রিকা Journal des sçavans ও ইংরেজি পত্রিকা Philosophical Transactions পত্রিকা বৈজ্ঞানিক পরীক্ষার ফলাফল প্রকাশ শুরু করে । সেখান থেকেই শুরু এবং অষ্টাদশ শতাব্দীতে পত্রিকার সংখ্যা হাজার ছাড়িয়ে যায় । এখনও পর্যন্ত সংখ্যাটা হু হু করে বাড়ছে ।
প্রকাশিত প্রবন্ধের ধরন
বৈজ্ঞানিক পত্রিকাতে বিভিন্ন ধরনের প্রবন্ধ প্রকাশিত হয় -
লেটারস্
কমিউনিকেশনস অর্থাৎ যোগাযোগ, অত্যন্ত গুরুত্বপূর্ণ গবেষণা সম্বন্ধে সংক্ষিপ্ত বিবরণ দেওয়া হয় ।
রিসার্চ নোট
গবেষণা টীকা সম্বন্ধে আলোচনা, লেটারস্ হতে কম গুরুত্বপূর্ণ বিষয়ে এখানে আলোকপাত করা হয় ।
প্রবন্ধ রা আর্টিকেল
৫-২০ পৃষ্ঠার বর্তমান গবেষণা বিষয়ে পরিপূর্ণ আলোচনা । গণীতের ক্ষেত্রে ৮০ পৃষ্ঠারও অথিক হতে পারে ।
পরিপূরক নিবন্ধ বা সাপ্লিমেন্টারি আর্টিকেল
টেবিল আকারে বর্তমান গবেষণায় পাওয়া তথ্য দেওয়া থাকে । সংখ্যাসূচক তথ্যগুলি দেওয়া থাকে ।
পর্যালোচনামূলক নিবন্ধ বা রিভিউ আর্টিকেল
মূল গবেষণা ছেড়ে ওই বিষয়টির উপর হওয়া অন্য গবেষণা ও তার বিভিন্ন তথ্য এবং ফলাফল নিয়ে আলোচনে থাকে । সাধারণত বর্ণনামূলক হয়ে থাকে । অন্য কোন পত্রিকার রেফারেন্সও থাকতে পারে ।
তথ্যমূলক পাত বা ডাটা পেপার
কোন গবেষণার গবেষণাপত্রের পরিবর্তে তার ডেটাসেট সম্বন্ধে আলোচনা করা হয় যেমন Scientific Data ।
আরও পড়ুন
বৈজ্ঞানিক পত্রিকার তালিকা
শিবচরণ গুপ্ত
শিবচরণ গুপ্ত (৩ মার্চ ১৯২৫, উধমপুর, জম্মু ও কাশ্মীর - ১৫ মার্চ ২০০৮, উধমপুর, জম্মু ও কাশ্মীর) একজন ভারতীয় রাজনীতিবিদ এবং ভারতীয় জনতা পার্টির সদস্য। গুপ্ত উধমপুর জেলার উধমপুর আসন থেকে জম্মু ও কাশ্মীর বিধানসভার সদস্য ছিলেন।
ছোট চারধাম
ছোট চারধাম (छोटा चारधाम) বা সংক্ষেপে চারধাম হল ভারতের উত্তরাখণ্ড রাজ্যের চারটি তীর্থের সদৃশ দল। ধামগুলি হল কেদারনাথ, বদ্রীনাথ, গঙ্গোত্রী ও যমুনোত্রী। বদ্রীনাথ আবার বৃহত্তর চারধামের অংশ, যেখান থেকে সম্ভবত ছোট চারধামের নাম হয়েছে। ছোট চারধাম মন্দিরগুলি শীতকালে তুষারপাতের কারণে বন্ধ থাকে এবং গ্রীষ্মের আগমনের সাথে তীর্থযাত্রীদের জন্য আবার খুলে দেওয়া হয়।
মাইকেল ডি গ্রিফিন
মাইকেল ডগলাস গ্রিফিন (ইংরেজি ভাষায়: Michael Douglas Griffin) (জন্ম: ১লা নভেম্বর, ১৯৪৯) মার্কিন পদার্থবিজ্ঞানী, অ্যারোস্পেস প্রকৌশলী এবং নাসার বর্তমান অ্যাডমিনিস্ট্রেটর (প্রশাসক)। ২০০৫ সালের ১৩ই এপ্রিল থেকে নাসার প্রশাসক হিসেবে কাজ করছেন। মার্কিন যুক্তরাষ্ট্রের রাষ্ট্রীয় মহাকাশ সংস্থার প্রধান হিসেবে গ্রিফিন দেশের ভবিষ্যৎ মহাকাশ অভিযানের পরিকল্পনা, হাবল মহাকাশ দুরবিনের ভবিষ্যৎ নির্ধারণ এবং আবহাওয়া পরিবর্তন বোঝার ক্ষেত্রে নাসার ভূমিকার মত গুরুত্বপূর্ণ বিষয় নিয়ন্ত্রণ করেন। এর পূর্বে তিনি নাসার অভিযান বিভাগের সহযোগী প্রশাসক ছিলেন। প্রশাসক হওয়ার আগ গ্রিফিন মেরিল্যান্ডের লরেলে অবস্থিত জন্‌স হপকিন্স ইউনিভার্সিটিতে ফলিত পদার্থবিজ্ঞান গবেষণাগারের মহাকাশ বিভাগের প্রধান হিসেবে কাজ করছিলেন। নিজেকে একটি ছোট শহর থেকে আসা সাধারণ অ্যারোস্পেস প্রকৌশলী হিসেবে উল্লেখ করলেও তার অনেকগুলো রাজনৈতিক গুরুত্বসম্পন্ন পদোন্নতি সে কথা বলে না। ২০০৭ সালে টাইম সাময়িকী সবচেয়ে প্রভাবশালী ১০০ ব্যক্তিত্বের তালিকায় তার নাম যুক্ত করেছে।
সুদীপ্তা চক্রবর্তী
সুদীপ্তা চক্রবর্তী একজন বাঙালী অভিনেত্রী; তিনি সাধারণত টলিউড এবং বিভিন্ন মঞ্চে অভিনয় করেন। ঋতুপর্ণ ঘোষ পরিচালিত বাড়িওয়ালি বোয়ে মালতী চরিত্রে সহ-নায়িকা হিসেবে অভিনয়ের জন্য তিনি রাষ্ট্রীয় চলচ্চিত্র পুরস্কার লাভকরেন।
জীবনী
সুদীপ্তা চক্রবর্তী "আলিপুর বহু-উদ্দেশীয় সরকারী বালিকা বিদ্যালয়" থেকে মধ্যশিক্ষা সম্পূর্ণ করেন। এবং ইন্দিরা গান্ধী রাষ্ট্রীয় মুক্ত বিশ্ববিদ্যালয় থেকে ইংরেজি বিষয়ে স্নাতক হন।
তার বোন বিদিপ্তা চক্রবর্তীও একজন অভিনেত্রী
আফ্রিকা দিবস
আফ্রিকা দিবস (পূর্বে আফ্রিকান স্বাধীনতা দিবস) হল ২৫ মে ১৯৬৩ তারিখে অর্গানাইজেশন অফ আফ্রিকান ইউনিটি প্রতিষ্ঠার বার্ষিক স্মারক। এটি আফ্রিকা মহাদেশের বিভিন্ন দেশে, সেইসাথে সারা বিশ্বে পালিত হয়। সংগঠনটি দক্ষিণ আফ্রিকার ডারবানে ৯ জুলাই ২০০২ তারিখে আফ্রিকান ইউনিয়নে রূপান্তরিত হয়েছিল, তবে ছুটিটি ২৫ মে পালিত হতে থাকে।
পটভূমি
স্বাধীন আফ্রিকান রাজ্যগুলির প্রথম কংগ্রেস ১৫ এপ্রিল ১৯৫৮ সালে ঘানার আকরাতে অনুষ্ঠিত হয়েছিল। এটি ঘানার প্রধানমন্ত্রী ড. কোয়ামে এনক্রুমাহ দ্বারা আহবান করা হয়েছিল এবং এতে মিশর (তখন সংযুক্ত আরব প্রজাতন্ত্রের একটি অংশ), ইথিওপিয়া, লাইবেরিয়া, লিবিয়া, মরক্কো, সুদান, তিউনিসিয়া, ক্যামেরুনের জনগণের ইউনিয়ন এবং আয়োজক দেশ ঘানার। দক্ষিণ আফ্রিকার ইউনিয়নকে আমন্ত্রণ জানানো হয়নি। সম্মেলনে আফ্রিকার জনগণের বিদেশী আধিপত্য ও শোষণ থেকে নিজেদের মুক্ত করার সংকল্পের প্রতীক ছাড়াও আফ্রিকা মহাদেশে মুক্তি আন্দোলনের অগ্রগতি প্রদর্শন করা হয়। যদিও প্যান-আফ্রিকান কংগ্রেস ১৯০০ সালে তার প্রতিষ্ঠার পর থেকে একই লক্ষ্যগুলির দিকে কাজ করে চলেছে, আফ্রিকার মাটিতে এই ধরনের একটি সভা প্রথমবার হয়েছিল।
সম্মেলনে একটি আফ্রিকান স্বাধীনতা দিবস প্রতিষ্ঠার আহ্বান জানানো হয়, একটি দিন "...প্রতি বছর মুক্তি আন্দোলনের অগ্রগতি চিহ্নিত করে, এবং বিদেশী আধিপত্য ও শোষণ থেকে নিজেদের মুক্ত করার জন্য আফ্রিকার জনগণের সংকল্পের প্রতীক।"
ইতিহাস
পাঁচ বছর পর, ২৫ মে ১৯৬৪ তারিখে, ত্রিশটি আফ্রিকান দেশের প্রতিনিধিরা ইথিওপিয়ার আদ্দিস আবাবায় সম্রাট হেইলে সেলাসির আয়োজনে মিলিত হয়। ততদিনে মহাদেশের দুই-তৃতীয়াংশেরও বেশি স্বাধীনতা অর্জন করেছিল, বেশিরভাগই সাম্রাজ্যবাদী ইউরোপীয় রাজ্যগুলি থেকে। এই সভায়, অ্যাঙ্গোলা, মোজাম্বিক, দক্ষিণ আফ্রিকা এবং দক্ষিণ রোডেশিয়ার উপনিবেশকরণকে উৎসাহিত করার প্রাথমিক লক্ষ্য নিয়ে আফ্রিকান ঐক্যের সংস্থা প্রতিষ্ঠিত হয়েছিল। সংগঠনটি মুক্তিযোদ্ধাদের দ্বারা পরিচালিত কাজকে সমর্থন করার এবং ঔপনিবেশিক দেশগুলিতে সামরিক প্রবেশাধিকার অপসারণের প্রতিশ্রুতি দেয়। একটি চার্টার সেট করা হয়েছিল যা সদস্য রাষ্ট্র জুড়ে জীবনযাত্রার মান উন্নত করার চেষ্টা করেছিল। সেলাসি চিৎকার করে বলেছিলেন, "ইউনিয়নের এই সম্মেলন ১,০০০ বছর স্থায়ী হোক।"
সনদটি ২৬ মে মরোক্কো ব্যতীত সকল অংশগ্রহণকারীদের দ্বারা স্বাক্ষরিত হয়েছিল। সেই সভায়, আফ্রিকা স্বাধীনতা দিবসের নাম পরিবর্তন করে আফ্রিকা লিবারেশন ডে রাখা হয়। ২০০২ সালে, আফ্রিকান ইউনিয়ন দ্বারা প্রতিস্থাপিত হয়েছিল। যাইহোক, আফ্রিকা দিবসের নতুন নামকরণ উদযাপনটি ওএইউ গঠনের ক্ষেত্রে ২৫ মে পালিত হতে থাকে।
সমসাময়িক উদযাপন
আফ্রিকা দিবসটি আফ্রিকা এবং সারা বিশ্বে উভয় ক্ষেত্রেই পালিত হতে থাকে, বেশিরভাগ ক্ষেত্রে ২৫ মে (যদিও কিছু ক্ষেত্রে এই উদযাপনের সময়গুলি কয়েক দিন বা সপ্তাহের মধ্যে প্রসারিত হতে পারে)। প্রতি বছরের আফ্রিকা দিবসের জন্য থিমগুলি সেট করা হয়েছে, ২০১৫ হল "আফ্রিকার এজেন্ডা ২০৬৩ এর দিকে নারীর ক্ষমতায়ন ও উন্নয়নের বছর"। ২০১৫ সালে নিউইয়র্ক সিটিতে একটি ইভেন্টে, জাতিসংঘের ডেপুটি সেক্রেটারি-জেনারেল, জ্যান এলিয়াসন, সেক্রেটারি-জেনারেল বান কি-মুনের কাছ থেকে একটি বার্তা প্রদান করেন যাতে তিনি বলেছিলেন, "আসুন... আফ্রিকার জন্য আমাদের প্রচেষ্টা জোরদার করি। শিক্ষা, কাজ এবং স্বাস্থ্যসেবার আরও ভাল অ্যাক্সেস সহ নারীরা এবং তা করে আফ্রিকার রূপান্তরকে ত্বরান্বিত করে"।
পাদটীকা
<references group="lower-alpha"/>
যোগেন চৌধুরী
যোগেন চৌধুরী বিংশ শতাব্দীর শেষভাবে আবির্ভূত একজন বাঙ্গালী চিত্রকর। বাংলাদেশে জন্মগ্রহণ করলেও তিনি নাগরিকতা ও অবস্থানসূত্রে ভারতের পশ্চিম বাংলার অধিবাসী। তিনি একজন সমাজ সচেতন শিল্পী হিসেবে প্রসিদ্ধ। সমাজ ও রাজনীতির কদর্য বিষয় নিয়ে ব্যঙ্গাত্মক চিত্র এঁকে তিনি জনপ্রিয়তা অর্জন করেন। রাজনীতিতে তিনি প্রত্যক্ষভাবে অংশ গ্রহণ করেছেন; পশ্চিমবঙ্গ রাজ্য সভার সদস্য ছিলেন।
জীবনবৃত্তান্ত
তার পিতা প্রমথনাথ চৌধুরী ফরিদপুরের জমিদার ছিলেন, তার আড়াই হাজার বিঘা জমি ছিল। জন্ম ১৯৩৯ খ্রিষ্টাব্দে বাংলাদেশের ফরিদপুর জেলার কোটালীপাড়ায়। গ্রামের নাম ডহরপাড়া। ১৯৪৭ খ্রিষ্টাব্দে ব্রিটিশ শাসিত ভারতবর্ষ বিভাজনের পর ১৯৫০ খ্রিষ্টাব্দে তার পরিবার বাংলাদেশ ছেড়ে ভারতে স্থায়ীভাবে বসতি স্থাপন করে। তিনি অবশ্য ১৯৪৮তেই বাংলাদেশ ছেড়ে ভারতে যান। ১৯৫১ খ্রিষ্টাব্দ থেকে ঢাকুরিয়ার শহিদনগর কলোনিতে বসবাস করেন। তিনি সরকারি আর্ট অ্যান্ড ক্র্যাফট কলেজ থেকে ১৯৬০ খ্রিষ্টাব্দে ব্যাচেলর অব ফাইন আর্টস ডিগ্রী লাভ করেন। সরকারি আর্ট অ্যান্ড ক্র্যাফট কলেজে পড়ার সময় যাদের তিনি শিক্ষক হিসেবে পেয়েছিলেন তাদের মধ্যে আছেন মানিকলাল বন্দ্যোপাধ্যায়, ধীরেন ব্রহ্ম, দেবকুমার রায়চৌধুরী, অপর্ণা রায়, বরেন নিয়োগী, রথীন মৈত্র, সত্যেন ঘোষাল, হরেন দাস, গোপাল ঘোষ ও কিশোরী রায়কে। ডিগ্রী হয়ে গেলে তিনি প্রথমে হাওড়া স্কুলে ও পরে হ্যান্ডলুম বোর্ডে কিছু দিন চাকরি করেন।
জীবন দর্শন
তার বড় ভাই কলকাতার বামপন্থী আন্দোলনে সক্রিয়ভাবে অংশ গ্রহণ করেন। সেই সূত্রে বিভিন্ন বামপন্থী শিল্পী কর্ম ও দর্শন এবং সাহিত্যিকের রচনার সঙ্গে যোগেন চৌধুরীর পরিচয় ঘটে। তিনি মানব মুক্তিতে বিশ্বাস করেন। জীবনের অন্ধকার ও যন্ত্রণার দিক তার ছবিতে স্থান লাভ করেছে।
চিত্রকর্ম
তার পিতা ফরিদপুরের জমিদার ছিলেন, তবে ছবি আঁকতে ও মূর্তি গড়তে ভালবাসতেন। মা-ও আঁকতেন। পিতার জামিদারী সংক্রান্ত কাগজপত্রের পৃষ্ঠদেশে আঁকাবুকির মধ্য দিয়ে শৈশবেই যোগেন চৌধুরীর চিত্রাংকণে হাতেখড়ি। তার মা আঁকিয়ে ছিলেন, তিনিও অনুপ্রেরণা জুগিয়েছেন। কলকাতার বাসায় দেয়ালে একটি ময়ূরের ছবি এঁকেচিলেন তিনি। এটিই তার জীবনের প্রথম চিত্রকর্ম। কুমোর যখন দুর্গা বানাতে আসত, তখন তিনি মনোযোগ দিয়ে দেখতেন। খড়, তুষ ইত্যাদি কীভাবে কুমোরের দক্ষ হাতে মুখ, হাত, আঙুল হয়ে যেত সেগুলো তিনি মনোযোগ দিয়ে দেখতেন। মাটিতে গড়া মূর্তি রঙীন করার বিষয়টিও দেখতেন মনোযোগ দিয়ে। এভাবেই শৈশবে তার মধ্যে শিল্পবোধ জাগ্রত হয়। শৈশবের স্মৃতি তার চিত্রকর্মে প্রতিফলিত। প্যারিসে অধ্যয়নের অভিজ্ঞতা তার চিত্রে আধুনিকতা নিয়ে আসে। জলরং, প্যাস্টেল, তেলরং বা শুধু কালি – এসব বিভিন্ন মাধ্যমে তিনি কাজ করে থাকেন। তার প্রথম দিককার চিত্রকর্মে পিকাসোর প্রভাব পরিলক্ষিত হয়। সার্বিকভাবে ভারতীয় শিল্প আন্দোলন ও ইয়োরোপীয় শিল্প আন্দোলনের প্রভাব পরিলক্ষিত হয় তার চিত্রাংকণ রীতিতে। ১৯৪৭-এর ভারত বিভাগের পর কলকাতার শরণার্থী শিবিরে দেখা উদ্বাস্তু নারী-পুরুষের বহু প্রতিকৃতি তিনি অঙ্কন করেন। এই সব চবিতে বলিরেখা বোঝাতে যে হ্যাচিং ও ক্রস-হ্যাচিং-এর ব্যবহার আরম্ভ করেন, সেইগুলি পরবর্তীকালে তার রচনাশৈলীর অন্যতম হয়ে দাঁড়ায়।
এতান এমবাপে
এতান এমবাপে লোতাঁ (জন্ম ২৯ ডিসেম্বর ২০০৬) একজন ফরাসি ফুটবলার যিনি পারি সাঁ-জেরমাঁ হয়ে একজন মধ্যমাঠের খেলোয়াড় হিসেবে খেলেন। এতান এমবাপে ফ্রান্স তারকা খেলোয়াড় কিলিয়ান এমবাপের ছোট ভাই। তিনি বর্তমানে পারি সাঁ-জেরমাঁ হয়ে ২৩ নম্বর জার্সিতে মধ্যমাঠের খেলোয়াড়ের ভূমিকা পালন করছেন। ২০২৪ সালে তাঁর পারি সাঁ-জেরমাঁ মূল দলে অভিষেক হতে পারে। বর্তমানে কোন জাতীয় দলের না খেললেও ফ্রান্সের হয়ে জাতীয় দলে অভিষেক হতে পারে তার। ২০২১ সাল তাকে ফ্রান্সের অনূর্ধ্ব ১৬ দলে ডাকা হয়েছিল.
জীবনের প্রথমার্ধ
এতান এমবাপে সেন-সাঁ-দ্যনির মোঁত্রইয়ে জন্মগ্রহণ করেন। তিনি একটি ফুটবল পরিবারে বেড়ে ওঠেন, যেখানে তার ভাই কিলিয়ান এবং দত্তক ভাই জিরেস কেম্বো ইকোকো উভয়েরই পেশাদার ফুটবল ক্যারিয়ার রয়েছে। তাদের বাবা ক্যামেরুনীয় এবং মা আলজেরীয়। পরিবারের কনিষ্ঠ ছেলে ইথান।
ক্লাব খেলোয়াড়ী জীবন
এতান ২০১৫ সালে স্থানীয় দল এএস বন্ডিতে যোগ দিয়ে তার বড় ভাইয়ের খেলার ধরন অনুসরণ করেন। এএস বন্ডিতে দুই বছর থাকার পর, এমবাপ্পে ২০১৭ সালে ফ্রেঞ্চ জায়েন্ট পারি সাঁ-জেরমাঁ (PSG) এ যোগ দেন, একই ট্রান্সফার উইন্ডোতে ক্লাবটি তার ভাই কিলিয়ান কেও লোনে করে নিয়ে আসে। সে অনূর্ধ্ব-১২ দলের হয়ে অভিষেকে গোল করেন।
আন্তর্জাতিক খেলোয়াড়ী জীবন
এতান এমবাপেকে ২০২১ সালের নভেম্বরে ফ্রান্স অনূর্ধ্ব-১৬ দলে ডাক দেওয়া হয়েছিল।
খেলার ধরন
যেখানে তার ভাই কিলিয়ান একজন ফরোয়ার্ড এবং বিদ্যুতের মতো দ্রুত গতির জন্য পরিচিত, তার বিপরীতে এতান একজন চতুর এবং বাঁ-পায়ের মিডফিল্ডার।
ব্যক্তিগত জীবন
২০২২ সালের জানুয়ারিতে এতান এমবাপে একটি ছোট সড়ক দুর্ঘটনায় জড়িত ছিলেন, তিনি যে গাড়িতে ছিলেন একজন মাতাল চালক সেই গাড়িতে সজোরে আঘাত করে। তবে এতে তিনি বড় কোনো আঘাত পাননি।
বৈরাগী মুড়া
বৈরাগী মুড়া বাংলাদেশের চট্টগ্রাম বিভাগের কুমিল্লা জেলার অন্তগর্ত কুমিল্লা সদর উপজেলায় অবস্থিত একটি প্রত্নতাত্ত্বিক স্থান। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নস্থান। নানা কারণে স্থানটি ঝুকিপূর্ণ অবস্থায় রয়েছে।
ইমাজিন ড্রাগনস
ইমাজিন ড্রাগনস হচ্ছে একটি আমেরিকান পপ-রক ব্যান্ড যেটি লাস ভেগাস, নেভাডা থেকে আসে। এতে প্রধান কণ্ঠশিল্পী ড্যান রেনল্ডস, প্রধান গিটারিস্ট ওয়েইন সারমন, বেইজিস্ট বেন ম্যাকি এবং ড্রামার ড্যানিয়েল প্লাটজম্যান। ব্যান্ডটি প্রথম প্রকাশ পায় ২০১২ সালে তাদের এ্যালবাম “নাইট ভিশন” প্রকাশের মাধ্যমে এবং গান ‘ইটস টাইম’ এর মাধ্যমে। বিলবোর্ড তাদের “ইয়ার ইন রক” শাখায় সর্বোচ্চ শিখরে বসায় ২০১৩ সালের র্যাংকিয়ে, এবং নামকরণ করে “২০১৩ এর সবচেয়ে সফল ব্যান্ড”। রোলিং স্টোন রেডিওএকটিভ গানটিকে ‘‘সে বছরের বৃহত্তম রক হিট’’ বলে, এবং এমটিভি ডাকে ‘বছরের বৃহত্তম ব্রেকাউট ব্যান্ড’ বলে। নাইট ভিশন যুক্তরাষ্ট্রের বিলবোর্ড ২০০ এর এবং যুক্তরাজ্যের এ্যালবাম চার্ট এ দ্বিতীয় স্থান দখল করে।ব্যন্ডটির দ্বিতীয় স্টুডিও এ্যালবাম হচ্ছে “স্মোক+মিররস” ২০১৫ সালে প্রকাশিত হয় এবং যুক্তরাষ্ট্র, কানাডা ও যুক্তরাজ্যে প্রথম স্থান দখল করে।
ইমাজিন ড্রাগনস দুইটি আমেরিকান মিউজিক এওয়ার্ড জিতে ফেবারিট অলটার্নেটিভ আর্টিস্ট শ্রেণীতে, একটি গ্রামি এওয়ার্ড বেস্ট রক পার্ফর্মেন্স শ্রেণীতে, পাঁচটি বিলবোর্ড মিউজিক এওয়ার্ড এবং একটি ওয়ার্ল্ড মিউজিক এওয়ার্ড জিতে। ২০১৪ সালের মেতে ব্যান্ডটি মনোনীত হয় চৌদ্দটি ভিন্ন ভিন্ন শ্রেণীতে বিলবোর্ড মিউজিক এওয়ার্ড এ যার মধ্যে ছিল বছরের সেরা শিল্পী এবং একটি মাইলস্টোন এওয়ার্ড, যেটি স্বীকৃতি দেয় শিল্পীদের সৃজনশীলতা এবং নতুনত্ব বিভিন্ন ধরনে। ২০০৭ সালের জানুয়ারির মধ্যে ইমাজিন ড্রাগনস সারাবিশ্বে ৯ মিলিয়ন এ্যালবাম এবং ২৭ মিলিয়ন একক গান বিক্রি করে।
প্রাথমিক বছর (২০০৮-২০১১)
২০০৮ সালে মূল কণ্ঠশিল্পী ড্যান রেনল্ডস ড্রামার এন্ড্রো টলম্যানের সাথে পরিচিত হয় বার্মিংহাম ইয়াং ইউনিভার্সিটিতে যখন তারা উভয়েই ছাত্র ছিল। রেনল্ডস এবং টলম্যান যুক্ত করেন এন্ড্রু বেক, ডেইভ লেমকে, এবং অররা ফ্লুয়েন্সকে গিটার, বেইজ এবং পিয়ানো বাজানোর জন্য তাদের ব্যান্ডে। তাদের নামটি একটি অ্যানাগ্রাম যার মানে শুধু ব্যান্ড সদস্যরাই জানেন এবং রেনল্ডস বলেছেন যে এতে সবার সম্মতি ছিল। পাঁচজন মিলে প্রকাশ করেন গান স্পিক টু মি নামে। বেক এবং ফ্লোরেন্স ব্যান্ড থেকে বের হন একই বছরে। ২০০৯ সালে টলম্যান যুক্ত করেন উচ্চ বিদ্যালয়ের বন্ধু ওয়েইন সারমনকে গীটার বাজানোর জন্য যে বার্কলি কলেজ অব মিউজিক থেকে স্নাতক সম্পন্ন করেছে। পরবর্তিতে যুক্ত করে তার স্ত্রী ব্রিটনি টলম্যানকে গাইতে সহয়তা এবং স্বরগ্রাম বাজানোর জন্য। পরবর্তিতে লেমকি ব্যান্ড ছাড়েন ফলে সারমন আরেকজন বার্কলি ছাত্র নিয়ে আসেন বেন ম্যাকি নামে বেইজিস্ট হিসাবে ব্যান্ডটির লাইন-আপ সম্পন্ন করতে। ব্যান্ডটি তাদের শহর প্রবো,উতাহতে বেশ জনপ্রিয়তা পায় ব্যান্ডটির সদস্যরা লাস ভেগাস-এ আসার পূর্ব পর্যন্ত, ড্যান রেনোল্ডস এর শহর যেখানে তারা প্রথম এক্সটেন্ডেড প্লে রেকর্ড করে এবং প্রকাশ করে।
ব্যান্ডটি তাদের দুইটি এক্সটেন্ডেড প্লে ইমাজিন ড্রাগনস এবং হেল এন্ড সাইলেন্স প্রকাশ করে ২০১০ সালে, উভয়েই লাস ভেগাসের ব্যাটল বোর্ন স্টুডিওতে রেকর্ড করা হয়। তারা আবার স্টুডিওতে ফিরে আসে ২০১১ সালে। এবং তৃতীয় এক্সটেন্ডেড প্লে ইট’স টাইম প্রকাশ করে, যেটি একটি চুক্তির আগে প্রকাশ হয়।
তারা তাদের প্রথম বড় হাতছানি পায় যখন ট্রেইন ব্যান্ডের গায়ক প্যাট মনাহান অসুস্থ হয়ে পড়ে লাস ভেগাস ফেস্টিবাল ২০০৯ এর কিছুদিন আগে। ইমাজিন ড্রাগনসকে ডাকা হয় বদলি হিসাবে এবং তারা পারফর্ম করে ২৬,০০০ এর বেশি লোকের সামনে। স্থানীয় প্রশংসা কোঁড়ায় যার মধ্যে “বেস্ট সিডি অব ২০১১” (ভেগাস সেভেন), "২০১১ এর সেরা স্থানীয় ইন্ডি ব্যান্ড" (লাস ভেগাস উইকলি), "লাস ভেগাস এর নতুনদের সরাসরি পারফর্ম অবশ্যই দেখতে হবে" (লাস ভেগাস সিটিলাইফ), ভেগাস মিউজিক সামিট হেডলাইনার ২০১০, এবং অনেক ইতিবাচক প্রশংসা পাঠায় ব্যান্ডটিকে। নভেম্বর ২০১১তে তারা ইন্টারস্কোপ রেকর্ডের সাথে চুক্তিবদ্ধ হয় এবং ইংরেজ গ্রামী বিজিত প্রযোজক অ্যালেক্স দা কিড এর সাথে কাজ শুরু করে। দীর্ঘ কালে টলম্যান দম্পতি গ্রুপ ছেড়ে যান এবং ড্যানিয়েল প্লাটজম্যান তাদের সাথে যুক্ত হয় আগস্ট ২০১১ তে বেন ম্যাকি এর আমন্ত্রণে নভেম্বর ২০১১তে চুক্তিবদ্ধ হওয়ার আগে, কিবোর্ডিস্ট থেরেসা ফ্লামিনোর পাশাপাশি।
আন্তর্জাতিক খ্যাতি এবং ‘নাইট ভিশন’ (২০১২-২০১৪)
থেরেসা ফ্লামিনো ইমাজিন ড্রাগনস ছেড়ে যান ২০১২ এর প্রথম দিকে, তাদেরকে চারজনের দল করে। ব্যান্ডটি ঘনিষ্ঠভাবে কাজ করতে থাকে অ্যালেক্স দা কিডের সাথে, যার সাথে তারা তাদের প্রথম বড় রেকর্ডটি করে ওয়েস্টলেক রেকর্ডিং স্টুডিওতে ক্যালিফোর্নিয়ার ওয়েস্ট হলিউডে। ‘কন্টিনিউড সাইলেন্স’ নামে একটি এক্সটেন্ডেড প্লে প্রকাশ পায় ভালবাসা দিবসে(ফেব্রুয়ারি ১৪, ২০১২) ডিজিটালভাবে এবং বিলবোর্ড ২০০ এর মধ্যে ৪০তম স্থান দখল করে। ব্যান্ডটি আরেকটি এক্সটেন্ডেড প্লে প্রকাশ করে ‘হিয়ার মি’ শিরোনামে ২০১২ সালে।
কিছুদিন পরেই ইট'স টাইম নামের একক প্রকাশ করে যেটি বিলবোর্ড হট ১০০ এর মধ্যে ১৫তম জায়গা দখল করে। মিউজিক ভিডিও প্রকাশ পায় ১৭ এপ্রিল ২০১২ তে এমটিভি এর সকল শাখায় এবং পরবর্তিতে মনোনীত হয় এমটিভি ভিডিও মিউজিক এওয়ার্ডে ‘বেস্ট রক ভিডিও’ শ্রেণীতে। “ইট’স টাইম” স্বীকৃতি পায় একটি দ্বিগুণ প্লাটিনাম একক হিসাবে রেকর্ডিং ইন্ড্রাস্টি এসোসিয়েশ্ন অব আমেরিকা(রিয়া) দ্বারা।
ডিস্কোগ্রাফি
স্টুডিও এ্যালবামসমূহ
মোহাম্মদ আজহারউদ্দীন
মোহাম্মাদ আজহারউদ্দীন ((জন্ম: ৮ ফেব্রুয়ারি ১৯৬৩) হলেন একজন ভারতীয় রাজনীতিবিদ এবং সাবেক ভারতীয় ক্রিকেটার। তিনি একজন মার্জিত ব্যাটসম্যান ছিলেন এবং ১৯৯০ শতকে ভারতীয় জাতীয় ক্রিকেট দলের অধিনায়ক ছিলেন। তিনি ১৯৮৮ সালে অর্জুন পুরস্কার লাভ করেন।
আজহারউদ্দিন লোকসভায় ভারতের সংসদ নিম্ন কক্ষ থেকে উত্তর প্রদেশের মোরাদাবাদ এর নির্বাচকমণ্ডলী থেকে ভারতীয় জাতীয় কংগ্রেস একজন সদস্য হিসেবে জয়লাভ করেন।
প্রাথমিক জীবন
৮ ফেব্রুয়ারি, ১৯৬৩ তারিখে মোহাম্মদ আজিজউদ্দিন এবং ইউসুফ সুলতানার দম্পতির সন্তান মোহাম্মদ আজহারউদ্দীন হায়দরাবাদে জন্ম গ্রহণ করেন। আজহার একজন জনপ্রিয় পরিচিত ব্যক্তি হিসাবে হায়দ্রাবাদ বেড়ে ওঠেন এবং অল সেইন্ট হাইস্কুল পড়াশোনা সম্পন্ন করেন। এছাড়াও বেনতাটাপথী রাজু এবং ক্রিস্ট্মাস ডেভিড ভারতীয় ক্রিকেটার এই একই স্কুলের প্রাক্তন ছাত্র ছিলেন। পরবর্তীকালে, ওসমানিয়া বিশ্ববিদ্যালয়ের নিজাম কলেজ থেকে বাণিজ্য ব্যাচেলর ডিগ্রি অর্জন করেন।
খেলোয়াড়ী জীবন
তৎকালীন অন্ধ্র প্রদেশের (বর্তমানে তেলেঙ্গানা) রাজ্যের হায়দরাবাদে নিজাম শহরে জন্মগ্রহণকারী আজহার শৈশব থেকেই তার ক্রিকেট খেলার অতুলনীয় প্রতিভা নজর কারে অনেকেরই তার লেগ সাইডে কব্জি স্ট্রোক দেখে বিশ্ব খ্যাতিমান ক্রিকেটার জহির আব্বাস, গ্রেগ চ্যাপেল এবং বিশ্বনাথের কথা মনে করিয়ে দেয়। ১৯৮১ সালে হায়দরাবাদের হয়ে প্রথম শ্রেণি ক্রিকেট আত্মপ্রকাশ করেন এবং তার ঠিক তিন বছর পর, ৩১ ডিসেম্বর, ১৯৮৪ তারিখে কলকাতার ইডেন গার্ডেনে ইংল্যান্ডের বিপক্ষে টেস্ট ক্রিকেটে ভারতীয় ক্রিকেট দলের হয়ে আত্মপ্রকাশ করেছিলেন। তিনি তার প্রথম তিনটি ম্যাচে তিনটি সেঞ্চুরি করে একটি রেকর্ড করেন, যা আজও অটুট। ১৯৯০ সালে লর্ডসে ইংল্যান্ডের বিপক্ষে টেস্ট ক্রিকেটে, করা ১২১ রানের আক্রমণাত্মক লড়াইয়ের কথা সোনালী অক্ষরে লেখা থাকবে চিরকাল। ইংল্যান্ডের টেস্ট ক্রিকেট অধিনায়ক গ্রাহাম গুচ ৩৩৩ এর ইনিংস করার ফলে ভারত বিপাকে পড়েছিল। উত্তরে ভারত শুরুটা ভালো করতে পারেনি, পাঁচ নম্বরে আজহার যখন ব্যাট করতে নামেন তখন ভারতকে ফলোঅনের সম্মুখীন ছিল তিনি মাত্র ৮৮ বলে ১২১ রানের আক্রমণাত্মক ব্যাটিং করেছিলেন যদিও তিনি ভারতকে জেতাতে পারেননি। খেলারটি পর ইংল্যান্ডের প্রাক্তন ক্রিকেটার ভিক মার্কস, অবজার্ভারে তার কলমে লিখেছিলেন "তার দেখা সবচেয়ে চমকপদ টেস্ট সেঞ্চুরি"।
প্রধানত আজহার একজন মিডল অর্ডার ব্যাটসম্যান, তার স্লিপ কর্ডোন এবং আউটফিল্ডে দুর্দান্ত ফিল্ডিং জন্য পরিচিত ছিলেন। প্রকৃতপক্ষে, এক প্রকার জোর করিয়ে অবসর নেওয়ার সময় তার বয়স ৩৭ বছর হলেও তখনও তিনি ভারতের সেরা ফিল্ডার ছিলেন। যদিও তার শর্ট বল খেলেতে একটু অসুবিধে হলেও তার চমৎকার স্ট্রোক-প্লে তাঁকে সর্বদা সাবলীল খেলতে সাহায্য করেছিল। তিনি টেস্ট ক্রিকেটে ২২ টি সেঞ্চুরি ৪৫ শতাংশ গড়ে করেছিলেন এবং ওয়ানডেতে তার গড় ছিল প্রায় ৩৭ শতাংশ। ফিল্ডার হিসাবে তিনি ওয়ানডে ক্রিকেটে ১৫৬ টি ক্যাচ নিয়েছিলেন। তিনি তার খেলোয়াড়ী জীবন মোট ৯৯ টি টেস্ট ম্যাচ খেলেছিলেন এবং শ্রীলঙ্কার বিপক্ষে তিনি তার সর্বোচ্চ ১৯৯ রান করেন। তিনি প্রথম খেলোয়াড় যিনি ৩০০ ওয়ানডে ম্যাচ খেলেছিলেন। এখনও অবধি তিনিই একমাত্র ক্রিকেটার যার প্রথম তিনটি টেস্টের প্রত্যেকটিতে সেঞ্চুরি করার কৃতিত্ব রয়েছে, তিনি এই কৃতিত্ব ইংল্যান্ডের বিপক্ষে অভিষেকের সিরিজে করেছিলেন। ১৯৮৪ সালে কলকাতায় ইংল্যান্ডের বিপক্ষে ১১০ রানের হাত ধরে তার খেলোয়াড়ী জীবন শুরু করেছিলেন এবং ২০০০ সালে বাঙ্গালোরে (এখন বেঙ্গালুরুে) দক্ষিণ আফ্রিকার বিপক্ষে ১১০ রানের হাত ধরে সমাপ্ত হয়। এখনও অবধি তিনিই একমাত্র ভারতীয় এবং বিশ্বের পঞ্চম ব্যাটসম্যান যিনি তার প্রথম ও শেষ টেস্ট ম্যাচে সেঞ্চুরি করার এই কৃতিত্ব করতে পেরেছেন।
১৯৯৬–-৯৭ মরশুমে, দক্ষিণ আফ্রিকার ভারত সফরের সময় কলকাতায় ইডেন গার্ডেনে দ্বিতীয় টেস্টে, ভারতীয় খেলোয়াড়ে হিসাবে তিনি একটি রেকর্ড করেছিলেন। দক্ষিণ আফ্রিকার প্রথম ইনিংসের ৪২৮ রানের জবাবে, তিনি মাত্র ৭৪ বল খেলে সেঞ্চুরিটি করেন এবং ভারতীয় খেলোয়াড় হিসাবে কপিল দেবের দ্রুততম টেস্ট সেঞ্চুরি রেকর্ডটি তিনি ভেঙ্গে ফেলেন।  দ্বিতীয় দিনে শেষে, জাভাগাল শ্রীনাথের উইকেট পড়ার পর, তৃতীয় দিনে ব্যাট করতে নেমে আজহার ব্যাটিং ৩৫ বলে ৫০ রান করেছিলেন, সেটি ছিলও ভারতের হয়ে দ্বিতীয় দ্রুততম এবং খেলার প্রথম সেশনে ৯১ রান যোগ করেছিলেন। তিনি অনিল কুম্বলেের সাথে অষ্টম উইকেটে ১৬১ রানের জুটি গড়েন, ভারতের এটাও একটি জাতীয় রেকর্ড। তিনি বিশেষত ল্যান্স ক্লুজনারকে আক্রমণ করেন এবং তার চতুর্দশতম ওভারে ২০ রান করেছিলেন।  ইডেন গার্ডেনে এটি ছিল আজহারের চতুর্থ শতক এবং তার পঁচদশাংশতম।  যদিও চতুর্থ ইনিংসে তার আক্রমণাত্মক ব্যাটিং করা সত্ত্বেও ভারতকে এক বড় পরাজয়ের হাত থেকে তিনি বাঁচাতে পারেনি। আজহার তার দুর্দান্ত ফর্ম, পরের ও সিরিজের শেষ টেস্টেও ধরে রাখেন এবং দ্বিতীয় ইনিংসে একটি সেঞ্চুরিটি করেছিলেন, তার ১৬৩ রানের অপরাজিত ইনিংস তার দলকে রান (২৮০) রানের টেস্ট ইতিহাসের সবচেয়ে বড় জয় পেতে সহায়তা করে। তিনি ম্যাচ সেরা এবং সিরিজের সেরা নির্বাচিত হন। তিনি সিরিজের ৭৭.৬০ গড়ে মোট ৩৮৮ রান করেছিলেন।
হার্টসফিল্ড-জ্যাকসন আটলান্টা আন্তর্জাতিক বিমানবন্দর
হার্টসফিল্ড-জ্যাকসন আটলান্টা আন্তর্জাতিক বিমানবন্দর (ATL) পৃথিবীর সর্ববৃহৎ বিমানবন্দর যা মার্কিন যুক্তরাষ্ট্রের জর্জিয়ায় অবস্থিত এবং এটি ১৯৯৮ সাল থেকে বিরাজমান। দৈনিক প্রায় ২,৬০,০০০ যাত্রী আরোহী এই বিমানবন্দরে আসেন। এখানে জাতীয় ও আন্তর্জাতিক, একত্রে ২০৭ টি ফটক রয়েছে।
মোহাম্মদ আজহারউদ্দীন
প্রতিপক্ষের
অস্ট্রেলিয়া ইংল্যান্ড নিউজিল্যান্ড পাকিস্তান দক্ষিণ আফ্রিকা শ্রীলঙ্কা ওয়েস্ট ইন্ডিজ জিম্বাবুয়ে মোট
হার্টসফিল্ড-জ্যাকসন আটলান্টা আন্তর্জাতিক বিমানবন্দর
ইতিহাস
দি আটলান্টা স্পিডওয়ে নামে ২৮৭ একর জমির উপর এটি গড়ে ওঠে।
সম্প্রসারণ এবং সংস্কার
২০১৫ সালে এই বিমানবন্দরটি সম্প্রসারণ এবং সংস্কারের লক্ষে সংশ্লিষ্ট কর্তৃপক্ষ একাধিক প্রকল্প হাতে নেয়।
যাত্রী সুবিধা
এই বিমানবন্দরে জাতীয় ও আন্তর্জাতিক মিলিয়ে, সর্বমোট প্রায় ৬,৩০,০০০ বর্গমিটার যায়গা যাত্রিদের জন্য বরাদ্দ আছে। এয়ারলাইন্স সমূহের জন্য বরাদ্দকৃত ফটকগুলো হল:
শেখর চট্টোপাধ্যায়
শেখর চট্টোপাধ্যায় (৫ মে, ১৯২৪ - ৬ এপ্রিল, ১৯৯৪) ছিলেন একজন বাঙালি নাট্যকর্মী, পরিচালক ও খ্যাতনামা অভিনেতা। তিনি সংগীত নাটক পুরষ্কারে সম্মানিত হয়েছিলেন।
চিন্তাকেন্দ্রের তালিকা
এই নিবন্ধটি দেশ অনুযায়ী সাজানো উল্লেখযোগ্য চিন্তাকেন্দ্রগুলির একটি তালিকা।
শেখর চট্টোপাধ্যায়
নাটক
বহু নাটকে গুরুত্বপূর্ণ ভূমিকায় অভিনয় করেছেন শেখর। কল্লোল নাটকে শার্দুল সিং, ম্যাকবেথ এ ম্যাকডাফ, ওথেলো তে ইয়াগোর চরিত্রে তার উল্লেখযোগ্য অভিনয় তাকে পরিচিতি দেয়। লিটল থিয়েটার গ্রুপ থেকে বেরিয়ে আসেন ও থিয়েটার ইউনিট গঠন করেন ১৯৫৮ সালে। তার সাথে যোগ দেন আই পিটি এ'র অন্যতম নাট্যকর্মী সাধনা রায়চৌধুরী। ১৯৬০ সালে তিনি সাধনা দেবীকে বিবাহ করেন। ১৯৮৩ সালে আবার এই থিয়েটার গ্রুপ ছেড়ে নতুন নাট্যসংস্থা ইউনিট থিয়েটার তৈরী করেছিলেন।
চলচ্চিত্র
নাটক ছাড়াও বহু চলচিত্রে অভিনয় করেছেন শেখর চট্টোপাধ্যায়। মূলত খল চরিত্রে তার অভিনয় ছিল সর্বজনবিদিত। তার পরিচালিত ছবি বসুন্ধরা ১৯৮৪ সালে রজত কমলে সম্মানিত হয়েছিল। ১৯৮৬ সালে হংকং এ আন্তর্জাতিক ব্রেখট সেমিনারে 'পান্তু লাহা' খ্যাতি পায়।
চিন্তাকেন্দ্রের তালিকা
বেলজিয়াম
ব্রুগেল
জার্মানি
আটলান্টিক কমিউনিটিভ
কানওয়ার লাল গুপ্ত
কানওয়ার লাল গুপ্ত (জন্ম: ১৬ অক্টোবর ১৯২৪) একজন ভারতীয় রাজনীতিবিদ। তিনি ১৯৬৭ থেকে ১৯৭০ সাল পর্যন্ত চতুর্থ লোকসভায় দিল্লি সদর থেকে ভারতীয় জন সংঘের প্রার্থী এবং ১৯৭৭ থেকে ১৯৮০ সাল পর্যন্ত ৬ষ্ঠ লোকসভায় জনতা পার্টির প্রার্থী হিসাবে নির্বাচিত হয়েছিলেন। তিনি ১৯৫৩ থেকে ১৯৫৭ সাল পর্যন্ত দিল্লি বিধানসভার সদস্য এবং ১৯৫৮ থেকে ১৯৬২ সাল পর্যন্ত দিল্লি পৌর কর্পোরেশনের সদস্যও ছিলেন। ১৯৭৫ সালে জরুরী পরিস্থিতিতে তিনি এমআইএসএ -এর অধীনে কারাবরণ করেছিলেন।
স্ট্যানলি করজিন
স্ট্যানলি করজিন একজন মার্কিন পদার্থবিজ্ঞানী, ফ্লুইড ডায়নামিসিস্ট এবং জনস হপকিন্স বিশ্ববিদ্যালয় এর একজন অধ্যাপক। তিনি প্রবাহী গতিবিদ্যা এবং টারবিউলেন্স এ তার অবদানের জন্য বিখ্যাত।
জীবনী
করজিন ১৯২০ সালের ৩ এপ্রিল পেন্সিলভেনিয়ার ফিলাডেলফিয়ায় জন্মগ্রহণ করেন। তিনি পেন্সিল্‌ভেনিয়া বিশ্ববিদ্যালয় থেকে ১৯৪০ সালে বিএস ডিগ্রি লাভ করেন। তিনি ক্যালিফোর্নিয়া ইনস্টিটিউট অফ টেকনোলজি থেকে ১৯৪২ সালে এমএস এবং ১৯৪৭ সালে পিএইচডি ডিগ্রি লাভ করেন। তিনি ১৯৪৭ সালে জনস হপকিন্স বিশ্ববিদ্যালয় এর অ্যারোনটিক্স বিভাগে সহকারী অধ্যাপক হিসেবে যোগদান করেন। তিনি ১৯৫১ সালে সহযোগী অধ্যাপক পদে উন্নীত হন এবং ১৯৫৫ সালে যন্ত্র প্রকৌশলের অধ্যাপক নিযুক্ত হন। তিনি ১৯৫৫ থেকে ১৯৬০ সাল পর্যন্ত এই বিভাগের চেয়ার হিসেবে দায়িত্ব পালন করেন।
চক্রশালা কৃষি উচ্চ বিদ্যালয়
চক্রশালা কৃষি উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
অবস্থান
প্রতিষ্ঠানটি চট্টগ্রাম জেলার পটিয়া উপজেলার কচুয়াই ইউনিয়নে অবস্থিত।
ইতিহাস
বিদ্যালয় পরিচালনার জন্য জনাব আব্দুল খালেককে সভাপতি করে ১২ জনের একটি পরিচালনা পরিষদ রয়েছে।
ব্যবস্থাপনা
১৯৪৪ সালে বিদ্যালয়টি প্রতিষ্ঠিত হয়। এটি পটিয়া উপজেলার একটি প্রাচীন ও স্বনামধন্য শিক্ষাপ্রতিষ্ঠান।
শিক্ষকবৃন্দ
বিদ্যালয়ের প্রধান শিক্ষক জনাব মোহাম্মদ সিরাজুল ইসলাম। এছাড়া আরো অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
শিক্ষা কার্যক্রম
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ১৬ শতাধিক শিক্ষার্থী এ বিদ্যালয়ে অধ্যয়নরত আছে।
নীনা দাবুলুরী
প্রাথমিক জীবন এবং শিক্ষা
নীনা দাবুলুরীর জন্ম ১৯৮৯ সালের ২০ এপ্রিল নিউইয়র্কের সেরাকুয়েসে। তার হিন্দু ধর্মে বিশ্বাসী তেলুগু ভাষাী পিতামাতা ছিলেন ভারতের অন্ধ্রপ্রদেশ রাজ্যের বিজয়ওয়াড়া থেকে। তার মাতা শিলা দাবুলুরীর একজন তথ্য প্রযুক্তি বিশেষজ্ঞ, তার পিতা কোতসওয়ারা চৌধুরী দাবুলুরী একজন গাইনোকোলজিস্ট এবং তার বড় বোন মিনা দাবুলুরীর এম ডি ডিগ্রি এবং এম.পি. এইচ ডিগ্রির আধিকারি। যখন তিনি ছয় সপ্তাহ বয়সী ছিলেন, তখন দাবুলুরীকে তার ঠাকুমা এবং মাসির বাড়ি বিজয়ওয়াড়াতে আনা হয়েছিল। তিনি তার ২ বছর ৬ মাস বয়স পর্যন্ত সেখানে ছিলেন, এরপর যখন তার বাবা মায়ের সঙ্গে মার্কিন যুক্তরাষ্ট্র ফিরে আসেন। ভারতবর্ষে ভারতীয় নৃত্য অধ্যয়ন করার জন্য প্রতি গ্রীষ্মে নীনা দাবুলুরী ফিরে আসতেন। তিনি তেলুগু ভাষাতেও কথা বলতে পারেন।
মিস আমেরিকা
alt=Davuluri speaking, wearing her Miss America tiara, large earrings and a long necklace of red flowers|থাম্ব|269x269পিক্সেল|ইন্টারন্যাশনাল অ্যালায়েন্স ফর দ্য প্রিভেনশন অব এডস্ (আইএপিএ) উপকারিতা ডিনার, ১৯ এপ্রিল, ২০১৪ মিস আমেরিকা পেইজেন্ট (আর দ্বিতীয় মিস নিউইয়র্কের একটি সারিতে) জয় করা প্রথম ভারতীয়-আমেরিকান দাবুলুরী, ১৫ সেপ্টেম্বর, ২০১৩ থেকে ১৪ সেপ্টেম্বর ২০১৪ সাল পর্যন্ত মিস আমেরিকা ২০১৪ -এর শিরপাধারী ছিলেন।  এভাবে, তিনি আগের মিস সিকাক্যুয়েস / মিস নিউ ইয়র্ক ভেনেসা উইলিয়ামস'য়ের পদচিহ্ন অনুসরণ করেন, যিনি (মিস আমেরিকা ১৯৮৪) ছিলেন প্রথম আফ্রিকান-আমেরিকান হিসাবে মিস আমেরিকা খেতাব বিজয়ী। তিনি দ্বিতীয় এশিয়ান-আমেরিকান প্রতিযোগী হিসাবে মিস আমেরিকা খেতাবে সম্মানিত হন (প্রথম ২০০১ সালে ফিলিপিনো-আমেরিকান অ্যাঞ্জেলা পেরেজ বারাকীও ছিল)। এনপিআর-এর মাইকেল মার্টিন তার জয় এই দৃষ্টিভঙ্গি উপর মন্তব্য করেছে যে "পাঁচ এশিয়ান আমেরিকানরা মুকুট জন্য প্রতিদ্বন্দ্বিতা ছিল। এটা ইতিহাসের সর্বোচ্চ সংখ্যা। আপনি প্রথম পাঁচ জনের মধ্যে তিন জন এশিয়-আমেরিকান হিসাবে ছিলেন। আপনার মধ্যে দুজনই চূড়ান্ত প্রতিযোগী ছিলেন এবং এই প্রতিযোগিতায় প্রাথমিকভাবে প্রয়োজনীয়তা ছিল যে প্রতিযোগীরা ভাল স্বাস্থ্য এবং শ্বেতাঙ্গ জাতির হতে হবে। "
রাজেশ গেহলট
রাজেশ গাহলট (জন্ম: ১৯৬৪) তিনি ভারতীয় জনতা পার্টির নেতা এবং দিল্লি বিধানসভার সাবেক সদস্য। তিনি ২০১৩ সালে মতিয়ালা থেকে বিধানসভায় নির্বাচিত হয়েছিলেন।
রাদু বোবোক
রাদু স্তেফানিৎসা বোবোক (Radu Boboc; জন্ম: ২৪ এপ্রিল ১৯৯৯; রাদু বোবোক নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব ফারুল কোন্সতানৎসা এবং রোমানিয়া অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং কেন্দ্রীয় মধ্যমাঠের খেলোয়াড় হিসেবে খেলেন।
২০১৫ সালে, বোবোক রোমানিয়া অনূর্ধ্ব-১৭ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন। তিনি ২০২১ সালে রোমানিয়ার হয়ে আন্তর্জাতিক পর্যায়ে অভিষেক করেছেন; রোমানিয়ার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন। দলগতভাবে, বোবোক এপর্যন্ত ১টি শিরোপা জয়লাভ করেছেন, যা তিনি ফারুল কোন্সতানৎসার হয়ে জয়লাভ করেছেন।
প্রারম্ভিক জীবন
রাদু স্তেফানিৎসা বোবোক ১৯৯৯ সালের ২৪শে এপ্রিল তারিখে রোমানিয়ার ক্রাইয়োভায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
বোবোক জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।
হান্না রাইনি
হান্না রাইনি (জন্ম ২ জুন ১৯৯৭) একজন স্কটিশ ক্রিকেটার। ২০১৮ এর জুলাই মাসে, তাকে আইসিসি মহিলা বিশ্ব টোয়েন্টি২০ বাছাইপর্ব প্রতিযোগিতার জন্য স্কটল্যান্ডের দলে জায়গা দেওয়া হয়েছিল। তিনি ৭ জুলাই ২০১৮-তে বিশ্ব টি-টোয়েন্টি বাছাইপর্বে উগান্ডার বিপক্ষে স্কটল্যান্ডের হয়ে তার মহিলাদের টোয়েন্টি২০ আন্তর্জাতিক (ডব্লিউটি টি২০ )-এ অভিষেক করেছেন
রাইনিকে ২০১৮ সালে এডিনবার্গ বিশ্ববিদ্যালয় ক্রিকেট ক্লাবের সভাপতি নির্বাচিত করা হয়েছিল। ২০১৯ সালের মে মাসে স্পেনের আইসিসি মহিলা বাছাইপর্ব ইউরোপ প্রতিযোগিতার জন্য তাকে স্কটল্যান্ডের দলে অন্তর্ভুক্ত করা হয়েছিল। আগস্ট ২০১৯ এ, স্কটল্যান্ডের ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে স্কটল্যান্ডের দলে অন্তর্ভুক্ত করা হয়।
মঙ্গে রাম গার্গ
মঙ্গে রাম গার্গ (১৯৩৫/৩৬ - ২১ জুলাই ২০১৯) ছিলেন ভারতীয় জনতা পার্টির নেতা এবং দিল্লি বিধানসভার সদস্য। পেশায় এক মিষ্টান্ন প্রস্তুতকারী, গার্গ তুলনামূলকভাবে দেরিতে সক্রিয় রাজনীতিতে যোগ দিয়েছিলেন তবে পরবর্তী বছরগুলিতে ব্যাপক পদক্ষেপ গ্রহণ করেছিলেন। ২০০৩ সালে তিনি উজিরপুর বিধানসভা কেন্দ্র থেকে জয়ী হয়েছিলেন। পরবর্তী বিধানসভা নির্বাচনে গার্গ কংগ্রেসের হরি শঙ্কর গুপ্তের কাছে হেরেছিলেন। রাজনৈতিক জীবনে তাঁকে দিল্লিতে বিজেপির অনেক গুরুত্বপূর্ণ দায়িত্ব অর্পণ করা হয়েছিল।
তিনি দধীচি দেহ দান সমিতিতে তাঁর অঙ্গ প্রত্যঙ্গ দানে প্রতিশ্রুতিবদ্ধ ছিলেন। তদনুসারে, তার মৃত্যুর পরে তার মরদেহ লেডি হার্ডিঞ্জ মেডিকেল কলেজে দেওয়া হয়েছিল।
শ্বেতা পণ্ডিত
শ্বেতা পণ্ডিত হলেন একজন ভারতীয় নেপথ্য সঙ্গীতশিল্পী ও অভিনেত্রী। তিনি তেলুগু ও তামিল চলচ্চিত্রের গান এবং অন্যান্য ভারতীয় ভাষায় গান গেয়ে থাকেন। তেলুগু ভাষার কোটা বঙ্গারু লোকম (২০০৮) চলচ্চিত্রের "নেনানি নিবাণী" গানে কণ্ঠ দিয়ে শ্রেষ্ঠ তেলুগু নারী নেপথ্য সঙ্গীতশিল্পী বিভাগে ফিল্মফেয়ার পুরস্কার দক্ষিণ অর্জন করেন। এছাড়া তিনি মির্চি সঙ্গীত পুরস্কারসহ একাধিক পুরস্কার অর্জন করেছেন।
প্রারম্ভিক জীবন
শ্বেতা মুম্বইয়ে এক সঙ্গীত পরিবারে জন্মগ্রহণ করেন। তার পিতা বিশ্বরাজ পণ্ডিত। তার পিতামহ সঙ্গীত আচার্য পণ্ডিত প্রতাপ নারায়ণ এবং তার পিতামহের ভাই প্রখ্যাত শাস্ত্রীয় সঙ্গীতজ্ঞ পণ্ডিত জসরাজ। তার বোন শ্রদ্ধা পণ্ডিত একজন সঙ্গীতশিল্পী, এবং ভাই যশ পণ্ডিত টেলিভিশন অভিনেতা। শ্বেতা বলেন যে, তার গান গাওয়ার প্রেরণা হলেন তার বোন শ্রদ্ধা।
মাত্র ৪ বছর বয়সে শ্বেতা সুরকার ইলাইয়ারাজার সুরে অঞ্জলি চলচ্চিত্রে কাজ করেন, যা পরে হিন্দিতেও রেকর্ড করা হয়। তিনি এই চলচ্চিত্রের প্রধান শিশুশিল্পীর হয়ে ডাবিং করেন এবং হিন্দিতে গানগুলিও গান, ফলে তিনি বলিউড সঙ্গীতশিল্পের কনিষ্ঠতম সঙ্গীতশিল্পী। নয় বছর বয়সে তিনি তবলাবাদক ওস্তাদ জাকির হুসেনের সুরকার হিসেবে প্রথম চলচ্চিত্র সাজ-এর গানেও কণ্ঠ দেন।
কর্মজীবন
২০০০ সালে তিনি যখন সপ্তম শ্রেণির শিক্ষার্থী তখন তিনি যশ রাজ ফিল্মসে আদিত্য চোপড়া পরিচালিত মোহাব্বতে চলচ্চিত্রের গান গাওয়ার সুযোগ পান। তাকে একাধিক গায়িকা থেকে অডিশনের মাধ্যমে বাছাই করা হয়েছিল। তিনি এই চলচ্চিত্রের পাঁচটি গানে কণ্ঠ দেন, সেগুলি হল "চলতে চলতে" (১ম সংস্করণ), "প্যায়রোঁ মেঁ বন্ধন হ্যায়", "আঁখেঁ খুলি", "সোনি সোনি" ও "চলতে চলতে" (২য় সংস্করণ)। ২০০২ সালে তার যখন ১৬ বছর বয়স তখন ইএমআই ভার্জিন রেকর্ডস থেকে তার প্রথম অ্যালবাম ম্যাঁয় জিন্দগি হুঁ প্রকাশিত হয়, ফলে তিনি হয়ে ওঠেন ভারতের সর্বকনিষ্ঠ পপ তারকা। এই অ্যালবামের তিনটি গানের ভিডিও প্রকাশিত হয়, এতে তিনি অভিনয়ও করেন। এরপর তিনি রুদ্রাক্ষ (২০০৩) চলচ্চিত্রে "ইশ্‌ক খুদাই", নিল এন নিক্কি (২০০৫) চলচ্চিত্রে "হাল্লা রে" এবং ফাইট ক্লাব (২০০৬) চলচ্চিত্রে "চোরে কি বাতেঁ" গানে কণ্ঠ দেন। ২০০৫ সালে তার আরেকটি পপ গানের অ্যালবাম প্রকাশিত হয়, যার নাম আপলাম চাপলাম। এই অ্যালবামের গানে বলিউড তারকা সালমান খান অভিনয় করেন।
২০০৭ সালে তার গাওয়া পার্টনার চলচ্চিত্রের "ইউ আর মাই লাভ", ও ওয়েলকাম চলচ্চিত্রের "তেরা সরাপা" গান দুটি জনপ্রিয়তা লাভ করে। ২০০৮ সালে তিনি তেলুগু ভাষার কোটা বঙ্গারু লোকম (২০০৮) চলচ্চিত্রের মিকি জে. মেয়ারের সুরে "নেনানি নিবাণী" গানে কণ্ঠ দিয়ে শ্রেষ্ঠ তেলুগু নারী নেপথ্য সঙ্গীতশিল্পী বিভাগে ফিল্মফেয়ার পুরস্কার দক্ষিণ অর্জন করেন। একই বছর তিনি সরকার রাজ (২০০৮) চলচ্চিত্রের "ঝিনি ঝিনি" গানে কণ্ঠ দেন।
২০১১ সালে তিনি সত্যগ্রহ চলচ্চিত্রে "রঘুপতি রাঘব", ইয়ামলা পাগলা দিওয়ানা চলচ্চিত্রে "চাডা দে রং", লেডিস ভার্সাস রিকি বেহল চলচ্চিত্রে "থাগ লে", মেরে ব্রাদার কি দুলহান চলচ্চিত্রে "মধুবালা" গানে কণ্ঠ দেন। পরের বছর তার তামিল চলচ্চিত্রে নেপথ্য সঙ্গীতশিল্পী হিসেবে অভিষেক ঘটে যুবান শঙ্কর রাজার সুরে বেট্টাম চলচ্চিত্রের "কাট্টিপিডি এন্না" গানের মধ্য দিয়ে। তিনি ড্যাভিড নামের একটি তামিল চলচ্চিত্রে অভিনয়ও করেছিলেন। ২০১৪ সালে তিনি রাজা নটবরলাল চলচ্চিত্রে "তেরে হোকে রহেঙ্গে" ও হাইওয়ে চলচ্চিত্রে "হীরা" গানে কণ্ঠ দেন।
২০২২ মাল্টা নারী ক্রিকেট দলের রোমানিয়া সফর
মাল্টা নারী ক্রিকেট দল ২০২২ সালের আগস্ট মাসে নারী মহাদেশীয় কাপের ২০২২ সালের আসরের অংশ হিসেবে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য রোমানিয়া সফর করে। এটি ছিল নারী মহাদেশীয় কাপের প্রথম আসর। এ সিরিজেই রোমানিয়া নিজেদের প্রথম আনুষ্ঠানিক নারী টি২০আই ম্যাচে অংশ নেয়। মাল্টা দলও নিজেদের প্রথম আনুষ্ঠানিক আন্তর্জাতিক ম্যাচ খেলে এ সিরিজে।
সিরিজে মাল্টা ৩–০ ব্যবধানে জয়ী হয়।
দনৌজ রায়
রাজা দনৌজ রায় বা সোনারগাঁয়ের রায় ভারতীয় উপমহাদেশের স্বাধীন বঙ্গরাজ্যের রাজা ছিলেন।  তার রাজধানী শহর সোনারগাঁ।  জিয়াউদ্দিন বরনীর তারিখ-ই-ফিরুযশাহী গ্রন্থে প্রথম দনৌজ রায়ের নাম পাওয়া যায়।  ওই গ্রন্থে  বলা হয়েছে  দনৌজ ৬৮১ হিজরি অনুযায়ী ১২৮২  সালে দিল্লির সুলতান গিয়াসউদ্দিন বলবনের সাথে চুক্তিবদ্ধ হন।   দশরথদেব-দনৌজ-মাধব অভিধার নিরীখে ধারণা করা হয়,  দশরথদেব ও বাংলার বংশ তলিকায় নৃপতি দনৌজ মাধব ও সোনারগাঁয়ের রাজা দনৌজ রায় এক ও অভিন্ন ব্যক্তি।  ভারতীয় উপমহাদেশের ইতিহাস অনুসারে দনৌজ রায় ছিলেন পূর্ব বাংলার শেষ হিন্দু রাজা।  ১২৮২ খ্রিস্টাব্দের পরে দনৌজ রায় সম্পর্কে তেমন তথ্য জানা না গেলেও ঐতিহাসিকরা ধারণা করছেন  তিনি আরো কয়েক বছর তার মৃত্যুর আগ পর্যন্ত সোনারগাঁয়ে রাজত্ব করেন।  এ রাজার বংশের কোনো অধিপতি পরবর্তীতে সোনারগাঁ শাসন করে আর ওই রাজা  ১৩০২ সালে মুসলিম আক্রমণের মোকাবিলা করে।  মুসলিম অভিযানের ফলে সোনারগাঁয়ের পতনের পাশাপাশি পূর্ব বাংলায় স্বাধীন হিন্দু রাজত্বের অবসান ঘটে।
পরিচিতি
তবে দনৌজ রায়ের পরিচয় সম্পর্কিত কোনো স্পষ্ট তথ্য বাংলার নরপতিদের বংশ তালিকায় পাওয়া যায় না।  ১২ শতকের শেষের দিকে অথবা ১৩ শতকের প্রথমদিকে কোনো একসময় মেঘনার পূর্ব তীরবর্তী এলাকায় ক্ষমতায় অধিষ্ঠিত দেব রাজবংশের দশরথদেবের সাথে দনৌজ রায়কে এক ও অভিন্ন বলে ধারণা করা হয়।  দশরথদেবের আদাবাড়ি তাম্রশাসন এ ভূমিদানকারী নৃপতিকে পরম-ভট্টারক, পরমেশ্বর ও মহারাজাধিরাজ অরিরাজ-দনৌজ-মাধব, যশস্বী দশরথদেব হিসেবে উপস্থাপন করা হয়েছে।
বংশ তালিকা প্রণেতা ইদিলপুরের ঘটকরা তাদের প্রচলিত কাহিনী অনুসরণে লিখেছেন যে, বাংলাদেশের বৃহত্তম বরিশাল জেলায় (পূর্ব নাম চন্দ্রদ্বীপ)   দনৌজ রায়ের অধীনে একটি স্বাধীন রাজ্য গড়ে উঠে।  এ লোককাহিনী অনেকাংশেই সত্য।  তাই বলা হয় দনৌজ রায় কায়স্থ সম্ভবত সোনারগাঁয়ের রাজা দনৌজ রায়ের সঙ্গে অভিন্ন।
শাসনকাল
দনৌজ তুগ্রিল খানের শাসনামলের আগে সোনারগাঁয়ের কাছাকাছি সেনরাজাদের অধীনস্থ কোনো অঞ্চল হয়তো অধিকার করেছিলেন। তুগিল খান ১২৬৮ সালে সুলতান গিয়াসউদ্দীন বলবন কর্তৃক ক্ষমতাপ্রাপ্ত হয়ে পূর্ব বাংলার শাসনকর্তা হিসেবে দায়িত্ব পান।  সে হিসেবে  চন্দ্রদ্বীপ রাজবংশের স্থপতি দশরথদেব দনৌজ মাধব ১২৬৮ খ্রিস্টাব্দের পূর্বে সেনরাজ্যের কিয়দংশ অধিকার করে থাকবেন।
আফগানিস্তান ইনস্টিটিউট অফ পিস
আফগানিস্তান ইনস্টিটিউট অফ পিস (AFGIP) একটি স্বাধীন থিঙ্ক-ট্যাঙ্ক যার সদর দপ্তর কাবুল, আফগানিস্তানে । এটি একটি এনজিও এবং অলাভজনক সংস্থা। এটি আফগানিস্তানে সম্প্রদায় পরিবর্তনে ইতিবাচক এবং শান্তি প্রতিষ্ঠার উদ্যোগের পক্ষে সমর্থন করে।
এপ্রোচ
শান্তি যে কোনো সম্প্রদায়ের সবচেয়ে গুরুত্বপূর্ণ উপাদান এবং যেখানে এটির অভাব রয়েছে সেখানে এটি কাজ করে। উদ্বেগের মুহূর্ত তৈরি করে এমন বৃদ্ধিকে বাধা দেয়। এটি সম্প্রদায়ের শক্তি, বিশেষ করে যুবকদের ভুল পথে চালিত করে এবং অস্থিতিশীল পরিবেশে অবদান রাখতে পারে বা সম্প্রদায়ের সবকিছুকে হুমকির মুখে ফেলে এমন ক্ষেত্রে বাধা দেয়। বিশেষ করে AFGIP:
ডাম্বুলা
ডাম্বুলা (දඹුල්ල Dam̆bulla, தம்புள்ளை Tampuḷḷai, টাম্পুল্লাই) হচ্ছে শ্রীলঙ্কা শ্রীলঙ্কা মধ্য প্রদেশের মাতালে জেলার উত্তরে অবস্থিত একটি শহর। শহরটি কলম্বোর উত্তর-পূর্বে, মাতালের  উত্তরে, ক্যান্ডির  উত্তরে অবস্থিত। শহরটি একটি গুরুত্বপূর্ণ স্থানে অবস্থিত হওয়ায় এটি দেশের প্রধান শাকসবজি বিতরণ কেন্দ্র।
ডাম্বুলা গুহা মন্দির কমপ্লেক্সের নিকটে অবস্থিত ইবঙ্কাতুয়া প্রাগৈতিহাসিক মেগালিথিক সমাধিস্থলটি ডাম্বুলায় পাওয়া উল্লেখযোগ্য ঐতিহাসিক গুরুত্বপূর্ণ প্রত্নতাত্ত্বিক স্থানগুলোর মধ্যে সর্ব প্রাচীন।বগুহা মন্দির থেকে দূরে অবস্থিত এই স্থানটি প্রমাণ করে যে এই দ্বীপে ভারতীয়দের আগমনের পূর্বেই আদিবাসী জনগোষ্ঠীর বসতি ছিল।
ইতিহাস
খ্রিস্টপূর্ব সপ্তম থেকে তৃতীয় শতাব্দীর শুরুর দিক থেকে এই অঞ্চলটিতে মানব বসতি ছিল বলে মনে করা হয়। এই অঞ্চলের প্রাচীন গুহা গুলোতে পাওয়া মূর্তি, ভাস্কর্য এবং চিত্রগুলো খ্রিস্টপূর্ব প্রথম শতাব্দীর পূর্ববর্তী। তবে এসব মূর্তি ও চিত্রকর্ম গুলো খ্রিস্টীয় একাদশ, দ্বাদশ, এবং অষ্টাদশ শতাব্দীতে মেরামত ও নতুনকরে রং করা হয়েছিল।
অনুরাধাপুরাের রাজা ভালগাম্বা (যাকে ভট্টগামিনী অভয় নামেও অভিহিত করা হয়েছিল) অনুরাধাপুর রাজ্য থেকে তার ১৪ বছরের দীর্ঘ নির্বাসনের সময় এই অঞ্চলের গুহাগুলোতে আশ্রয় নিয়েছিলেন। বৌদ্ধ ভিক্ষুগণ সেই সময় ডাম্বুলার গুহায় ধ্যানরত ছিলেন এবং নির্বাসিত রাজাকে তার শত্রুদের হাত থেকে রক্ষা করেছিলেন। খ্রিস্টপূর্ব ১ম শতাব্দীতে রাজা ভালগাম্বা নির্বাসন শেষে অনুরাধাপুর রাজ্যের সিংহাসনে আরোহণ করার পর ডাম্বুলায় ভিক্ষুকদের প্রতি কৃতজ্ঞতা স্বরূপ তিনি ডাম্বুলায় একটি দর্শনীয় শিলা মন্দির নির্মান করেন।
ডাম্বুলার নিকটবর্তী ইব্বাঙ্কাতুয়া প্রাগৈতিহাসিক সমাধিস্থলে শ্রীলঙ্কায় বৌদ্ধধর্মের আগমনের বহু আগে এই অঞ্চলে সভ্যতার প্রমাণস্বরূপ প্রাগৈতিহাসিক মানুষের কঙ্কাল (২৭০০ বছরে পুরনো) পাওয়া গিয়েছিল। প্রত্নতাত্ত্বিক অনুসন্ধান অনুসারে ২৭০০ বছরেরও বেশি সময় (খ্রিস্টপূর্ব ৭৫০) ধরে এই অঞ্চলে প্রাচীন কৃষিজীবী মানুষদের বসবাসের প্রমাণ পাওয়া গেছে।
এটি আগে ধাম্বল্লাই নামে পরিচিত ছিল এবং দশম দশকের শেষদিকে এবং একাদশ শতাব্দীর শুরুর দিকে রাজা রাজাচোল এবং রাজেন্দ্র চোলের মতো রাজারা শাসন করেছিলেন।
ডাম্বুলা গুহা মন্দির
এটি শ্রীলঙ্কার সবচেয়ে বড় ও সুষমভাবে সংরক্ষিত একটি বৌদ্ধ মন্দির কমপ্লেক্স। উঁচু পাথরের টাওয়ারটি একটি পাথরের সমতল ভূমিতে অবস্থিত। এই মন্দির কমপ্লেক্সে মোট ৮০ টি তালিকাভুক্ত গুহা বিদ্যমান। কিন্তু সবচেয়ে আকর্ষনীয় জিনিস সংরক্ষিত আছে পাচটি গুহাতে, যাতে কিছু প্রতিমা ও মূর্তি এবং কিছু চিত্র বিদ্যমান। এই মন্দির কমপ্লেক্সে মোট ১৫৩ টি বুদ্ধ মূর্তি, ৩ টি শ্রীলঙ্কার রাজার মূর্তি এবং ৪টি দেব–দেবীর মূর্তি আছে। শেষের চারটি হল হিন্দু প্রতিমা, বিষ্ণু ও গণেশ। এসব ম্যুরাল কমপ্লেক্সের মোট ২,১০০ মি২ (বর্গ মিটার) স্থান দখল করে আছে।
নিকোলা মিতুলিকিচ
নিকোলা মিতুলিকিচ (Никола Митуљикић, Nikola Mituljikić; জন্ম: ২০ জানুয়ারি ২০০৩) হলেন একজন সার্বীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেডের হয়ে আক্রমণভাগের খেলোয়াড় হিসেবে খেলেন।  তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।
২০২১ সালে, মিতুলিকিচ সার্বিয়া অনূর্ধ্ব-১৯ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন।
প্রারম্ভিক জীবন
নিকোলা মিতুলিকিচ ২০০৩ সালের ২০শে জানুয়ারি তারিখে সার্বিয়া ও মন্টিনিগ্রোর নেগোতিনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মিতুলিকিচ সার্বিয়া অনূর্ধ্ব-১৯ দলের হয়ে খেলার মাধ্যমে সার্বিয়ার প্রতিনিধিত্ব করেছেন। সার্বিয়ার বয়সভিত্তিক দলের হয়ে তিনি প্রায় ১ বছরে ৯ ম্যাচে অংশগ্রহণ করে ৩টি গোল করেছেন।
টেক্সাসের ইসলামিক শিক্ষা ইনস্টিটিউট
ইসলামিক শিক্ষা ইনস্টিটিউট অফ টেক্সাস ( আইইআইটি) বা দারুল আরকাম ইসলামিক জেলা স্কুল (ডিএআইএসডি) বা দারুল আরকাম স্কুল নামেও পরিচিত মার্কিন যুক্তরাষ্ট্রের টেক্সাসের বৃহত্তর হিউস্টনের ইসলামিক বিদ্যালয়গুলোর একটি সংগঠন। সংগঠনটি বৃহত্তর হিউস্টন ইসলামিক সমিতি(আইএসজিএইচ)-এর একটি সহায়ক সংস্থা। আইইআইটি সদর দফতর হিউস্টনের দক্ষিণ-পশ্চিম ম্যানেজমেন্ট জেলায় (পূর্বের বৃহত্তর শার্পস্টাউন) অবস্থিত।
আইইআইটি দারুল আরকাম হিসাবে ১৯৯৯ সালে দুটি বাড়িতে অবস্থিত একটি পূর্ণ-সময়ের প্রাক-কিন্ডারগার্টেন -৩ স্কুল দিয়ে শুরু হয়েছিল। যেখানে ৩৩ জন শিক্ষার্থী এবং ৮ জন শিক্ষক ছিলেন। ২০০৪ সালে এটির মোট ৩০০ জন  শিক্ষার্থী ছিল। এটি একটি প্রাক-কিন্ডারগার্টেন -১২ ভিত্তিক স্কুল।
শিক্ষাঙ্গন
ছয়টি ক্যাম্পাসের প্রতিটিতে একটি নির্দিষ্ট আইএসজিএইচ মসজিদ অবস্থিত:
খেলাধুলা
মাধ্যমিক বিদ্যালয়ের গ্রেডগুলি বেসরকারি আন্তঃস্কুল খেলাধুলায় অংশ নেয়। যদিও হাই স্কুল গ্রেডের জন্য কোনও খেলাধুলা ভিত্তিক সমিতি নেই।
২০০৪ সালে দারুল আরকাম একটি বেসরকারী স্কুল অ্যাথলেটিক সমিতি টেক্সাসের বেসরকারি এবং প্যারোকিয়াল স্কুলের সংগঠনে(টিএপিপিএস) যোগদানের জন্য একটি আবেদন জমা দিয়েছিল। যেখানে বেশ কয়েকটি খ্রিস্টান বেসরকারী স্কুল রয়েছে। ২০০৪ সালের ৪ নভেম্বর স্কুলটির প্রতিনিধিত্বকারী খালেদ কাটবি টিএপিপিএসের সাথে বৈঠক করেছিলেন এবং কোনও অস্বাভাবিক প্রশ্নই করেননি। তবে পরে স্কুলটি একটি চিঠি পেয়েছিল যাতে একটি প্রশ্ন ছিল "কেন আপনারা এমন একটি সংস্থায় যোগদান করতে চান যার সদস্যপদটি মূলত আপনাদের ধর্মীয় বিশ্বাসের সাথে একমত নয়?" এবং "আপনি কেন ভাবেন যে টিএপিপিএসের বর্তমান সদস্য স্কুলগুলি আপনার ধর্ম এবং খ্রিস্টান ধর্ম ের মৌলিক পার্থক্যের ভিত্তিতে আপনার বিদ্যালয়ের বিরুদ্ধে পক্ষপাতদুষ্ট হবে না, যেহেতু প্রায় ৯০% টিএপিপিএস স্কুল খ্রিস্টান ধর্ম গ্রহণ করে?" জবাবে টেক্সাসের আমেরিকান সিভিল লিবার্টিজ ইউনিয়ন বলেছে টিএপিপিএস-এর এই বিষয়ে তদন্ত করা উচিত।
যোগেন্দ্র চান্দোলিয়া
যোগেন্দ্র চান্দোলিয়া দিল্লী পৌর কর্পোরেশনের (এমসিডি) স্থায়ী কমিটির চেয়ারপারসন ছিলেন। তিনি দিল্লির করোল বাগ অঞ্চলের দেব নগরের পৌর কাউন্সিলরও ছিলেন। তিনি কলেজ জীবন থেকেই রাজনীতিতে সক্রিয় ছিলেন এবং বেশ কয়েকবার পৌর কাউন্সিলর নির্বাচিত হয়েছেন। তিনি বিজেপির অন্তর্ভুক্ত। তিনি রেগার সম্প্রদায় থেকে তিনিই প্রথম দিল্লির পৌর কর্পোরেশন স্থায়ী কমিটির চেয়ারম্যান পদ লাভ করেছিলেন। তিনি করোল বাগ আসনের প্রথম রাজনীতিবিদ যিনি নির্বাচনে হাট-ট্রিক করেছিলেন।
১৯৯৪ শীতকালীন প্যারালিম্পিক
১৯৯৪ শীতকালীন প্যারালিম্পিক (অফিসিয়ালিভাবে ষষ্ঠ শীতকালীন প্যারালিম্পিক নামে পরিচিত) হল আন্তর্জাতিক বহু-ক্রীড়া প্রতিযোগিতা শীতকালীন প্যারালিম্পিক গেমসের ৬ষ্ঠ আয়োজন ১০ - ১৯ মার্চ ১৯৯৪ সালে নরওয়ের লিলেহামারে অনুষ্ঠিত হয়। আন্তর্জাতিক অলিম্পিক কমিটি (আইওসি) এবং আন্তর্জাতিক প্যারালিম্পিক কমিটি (আইপিসি) এর মধ্যে সম্পাদিত সহযোগিতা চুক্তি অনুযায়ী এটাই ছিল প্রথম শীতকালীন প্যারালিম্পিক গেমস, যা শীতকালীন অলিম্পিক গেমসের সাথে একই শহরে অনুষ্ঠিত হয়।
১৯৯৪ শীতকালীন প্যারালিম্পিক ছিল আন্তর্জাতিক প্যারালিম্পিক কমিটি কর্তৃক আয়োজিত প্রথম শীতকালীন প্যারালিম্পিক গেমস। এর পূর্বের শীতকালীন গেমসসমূহ আইপিসি এর আয়োজন ছিল না।
ক্রীড়াসমূহ
১৯৯৪ শীতকালীন প্যারালিম্পিকে ৪ টি ক্রীড়ার ৫ বিভাগে প্রতিযোগিতা অনুষ্ঠিত। আইস স্লেজ হকি শীতকালীন প্যারালিম্পিক গেমসে প্রথমবারের মত অন্তর্ভুক্ত করা হয়।
পদক তালিকা
স্বর্ণ পদক অর্জনকারী শীর্ষ ১০ টি জাতীয় প্যারালিম্পিক কমিটি হল :